Bill Maynard

Bill Maynard (oikealta nimeltään Walter Frederick George Williams, ) oli englantilainen näyttelijä, radiojuontaja ja laulaja. Hän näytteli muun muassa televisiosarjassa Sydämen asialla Claude Greengrassia.

 Nuoruus 

Maynard syntyi nimellä Walter Williams Heath Endissä, Surreyssa vuonna 1928. Hänen isänsä Walter oli puutarhuri ja äitinsä Edith pesulatyöntekijä. Perhe muutti myöhemmin Leicestershireen, jossa Maynard kävi Kibworth Beauchampin oppikoulua. Maynard esiintyi työväenkerhoissa jo kahdeksanvuotiaana. Myöhemmin hän aikoi ryhtyä ammattijalkapalloilijaksi, mutta polvivamma pakotti hänet takaisin viihdealalle. Hänen taiteilijanimensä on peräisin Maynards-yhtiön viinikumeja mainostavasta julisteesta.

 Ura 

Työskennellessään lomaleirillä Skegnessissä Maynard tapasi komedianäyttelijä Terry Scottin, jonka kanssa hän alkoi tehdä televisiosarjaa Great Scott, it's Maynard vuonna 1955. Sen lisäksi Maynardilla oli oma komediasarjansa Mostly Maynard, jota kuitenkin tehtiin vain viisi jaksoa. Vuonna 1957 hän pyrki Britannian euroviisuedustajaksi ja sijoittui toiseksi.

1970- ja 1980-luvulla Maynard esiintyi pääosissa komediasarjoissa Oh No, It’s Selwyn Froggitt ja The Gaffer. Hän näytteli myös Carry On -komediaelokuvissa. Vuonna 1984 Maynard pyrki politiikkaan Chesterfieldin täytevaaleissa Työväenpuolueen ehdokkaan Tony Bennin haastajana, mutta hävisi tälle selkein luvuin. Maynardin tarkoitus ei ollut varsinaisesti edes päästä mukaan politiikkaan, vaan estää Bennin uudelleenvalinta.

Maynard valittiin vuonna 1992 Claude Greengrassin rooliin televisiosarjaan Sydämen asialla. Roolista tuli Maynardin tunnetuin, ja hän toisinaan osallistui toisinaan hahmon käsikirjoittamiseen. Vuonna 2000 Maynard joutui jättämään sarjan saatuaan useita aivoinfarkteja. Kolme vuotta myöhemmin Maynard kuitenkin palasi Greengrassin rooliin hetkeksi sarjan spin-offissa Kyläsairaala.

Jätettyään Greengrassin roolin Maynard palasi Leicesteriin työskentelemään radiossa, jossa hän oli viimeksi ollut vuonna 1968. Hänen radio-ohjelmansa lopetettiin helmikuussa 2008, ja BBC irtisanoi hänet. Vuonna 2017 Maynard esiintyi pienessä roolissa draamasarjassa The Moorside.

 Yksityiselämä 

Maynard avioitui Muriel Linnettin kanssa vuonna 1949 ja sai tämän kanssa kaksi lasta. Linnett kuoli syöpään vuonna 1983. Vuonna 1990 Maynard avioitui Tonia Bern-Campbellin kanssa, mutta erosi tästä kahdeksan vuotta myöhemmin.

Maynard kuoli 89-vuotiaana sairaalassa Leicestershiressä 30. maaliskuuta 2018, pian sen jälkeen kun hänen lonkkansa oli murtunut hänen pudottuaan sähköskootterista.

 Filmografia 

 Elokuvat Vuosi Elokuva Rooli 1969  Kunnes kuolema meidät erottaa  Bert 1970  Kahden kelmin kepposet  Jenson   Tyttö sylissäsi  Big Danny 1972  Antaa mennä ylihoitsu  Freddy 1974  Ikkunanpesijän mehukkaat paljastukset  herra Lea 1975  Sekoilua estradilla  herra Lea   Autokoulunopettajan mehukkaat paljastukset  isä 1976  Rob ja Marian  Mercadier 1977  Lomailijan paljastuksia  herra Lea 1990  Varkaiden veljeskunta || Copperthewaite
|-
| 1991 || Unelmanaisia Filippiineiltä''  George Trout

 Televisio Vuosi Sarja Rooli   Kaikenkarvaiset ystävämme  Hinchcliffe 1992–2000  Sydämen asialla  Claude Greengrass 2002  Yorkshiren etsivät  Cyril Steel 2003  Kyläsairaala  

 Lähteet 

 Aiheesta muualla 



Luokka:Vuonna 1928 syntyneet
Luokka:Vuonna 2018 kuolleet
Luokka:Englantilaiset näyttelijät